।খেলাধুলা মানুষকে সকল অপরাধ কর্মকান্ড থেকে বিরত রাখে এবং শিক্ষার্থীদের খেলাধুলাকে বিনোদনের মাধ্যম হিসেবে রাখতে আহবান জানিয়েছেন আলহাজ্ব এস এস আল মামুন। ১৭ই ফেব্রুয়ারি ফৌজদারহাট কে এম উচ্চ বিদ্যালয়ের মাঠে ফৌজদারহাট ফ্রেন্ডস্ ওয়ারিয়র্স’র মিনিবার ফুটবল টুর্নামেন্টের ফাইনাল খেলা অনুষ্ঠিত হয়। টুর্নামেন্টের ফাইনাল ম্যাচে “সাদাফুল বয়েজ ক্লাব এবং জনতা একাদশ দল শিরোপার জন্য লড়লেই খেলায় ড্র হওয়ায় দুই দলকে চ্যাম্পিয়ন দল ঘোষনা করা হয়। এতে প্রধান অতিথি হিসেবে উপস্থিত ছিলেন, উপজেলা চেয়ারম্যান আলহাজ্ব এস এম আল মামুন,প্রধান আলোচক ছিলেন ইউনিয়ন চেয়ারম্যান সালাউদ্দিন আজীজ। বক্তারা বলেন, সুস্থ জাতি গঠনে খেলাধুলার ভূমিকা অপরিসীম ও ব্যাপক। খেলাধুলার মাধ্যমে নির্মল আনন্দ পাওয়া যায় এবং নিরোগ শরীর গঠন করা যায়। মানব সভ্যতার ক্রম বিকাশের সাথে ক্রীড়াঙ্গনের প্রবাহমানতা প্রত্যক্ষ ও পরোক্ষভাবে সম্পৃক্ত। ক্রীড়াবিদ ও ক্রীড়াঙ্গন শুধুমাত্র গণমানুষের চিত্তবিনোদন ও আনন্দের ভিত্তি ভূমি নয়। ক্রীড়াবিদ ও ক্রীড়াঙ্গন মানব সভ্যতার অগ্রযাত্রা ও অগ্রগতির বিস্তীর্ণ চলার পথে এক চিহ্নিত মাইল ফলক। দুই দলই প্রচুর শক্তিশালী ও বিল্ড-আপ প্লেয়িং ও কাউন্টার অ্যাটাকিং স্ট্র্যাট্রেজি খেলে লড়েছেন। এই সংগঠন খেলাধুলার পাশাপাশি সমাজে যুবকদের মাদক,ইভটেজিং থেকে দূরে রাখতে কাজ করে যাচ্ছে। এতে আরো উপস্থিত ছিলেন,মুক্তিযোদ্ধা গোলাম মোস্তফা,গোলাম মহিউদ্দিন, ফজলে করিম নিউটন,আজম খান, মেম্বার মোস্তাকিম আরজু,ইমাম উদ্দিন ইমু,ফোরকান, তসলিম, মুনতাসির মাহমুদ,রায়হান নেওয়াজ, মিঠু,নয়ন,পাপ্পু,ইকবাল, তৈয়ব, রায়হান তারিকুল প্রমুখ।